Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Vieraani on harjoittanut Jumalan läsnäolossa likoamista nyt 25 vuotta.
Hän on nähnyt monien paranevan, alkavan kuulla Jumalan ääntä selvästi-
ja saavan näkyjä ja kohtaamisia Jumalan rakkauden kanssa.
Hän sanoo, että se on todella yksinkertaista -
ja että se on kaikkien saatavilla. Kiinnostaako?
Onko olemassa yliluonnollinen ulottuvuus?
Tuntematon maailma?
Onko elämää kuoleman jälkeen?
Voivatko unemme sisältää sanomia taivaasta?
Onko olemassa pimeyden voimia, jotka yrittävät estää siunauksia?
Onko olemassa enkeleitä, jotka suojelevat meitä yliluonnollisesti -
ja riisuvat vihollisiamme aseista?
Onko Jumala nyt valmis tuomaan maailmaan parantumistsunamin?
Sid Roth on tutkinut yliluonnollista maailmaa jo yli 40 vuotta.
Liity Sidin seuraan Yliluonnollista-ohjelmaan.
Seurassani on Carol Arnott.
Carol ja John Arnott ovat monille tuttuja.
He toimivat aikoinaan johtajina Toronton herätyksessä.
Se oli uskomatonta.
Siellä kävi noin 4,5 miljoonaa ihmistä kaikkialta maailmasta, -
koska Jumalan läsnäolo oli siellä.
Carol on hiljattain kirjoittanut uuden kirjan likoamisesta.
Teistä monet tietävät, mitä likoaminen on, -
mutta monet eivät tiedä.
Voisitko kuvailla lyhyesti, mitä on likoaminen?
Se on olemista Herran edessä.
Se on sitä, että sanotaan: "Herra, tässä olen. Rakastan Sinua."
Ei rukousagendaa eikä esirukousta. Kaikki se on hyvää, -
mutta tässä keskitytään Häneen ajan kanssa.
Se avaa sydämen läheisyydelle.
Se avaa sydämen muuttumiselle, -
paranemiselle, radikaalille rakkaudelle ja myös voimautumiselle.
Et voi antaa pois sellaista, mitä sinulla ei ole.
Minulle likoamisesta tulee mieleen lattialla makaaminen, -
mukavassa tuolissa istuminen, rentouttava musiikki -
ja hiljaa oleminen Herran edessä.
Kun aloittelit likoamista, kukaan ei ollut opettanut tästä.
Sinulla ei ollut toimintamallia. Miten aloitit?
Aloitin, koska en pysynyt pystyssä Herran läsnäolossa.
Olin aina lattialla.
Minä vain makasin siellä.
Rakastin Häntä, ja Hänen läsnäolonsa oli siellä.
Mitä enemmän rakastin Häntä, sitä enemmän Hänen läsnäolonsa tuli.
Sitten Hän alkoi sanoa: "Rakastan sinua, tyttäreni."
"Olet minulle hyvin kallisarvoinen."
Kysyin: "Oikeastiko?"
Hän sanoi: "Niin. Minä rakastan sinua tosi paljon."
Meidän on vaikea uskoa sitä, -
sillä me tiedämme, millaisia olemme.
Jumala tuntee meidät paremmin kuin me itse! - Niinpä.
Se todella avaa sydämemme uskomaan, -
että Hän todella rakastaa meitä -
ja että me todella olemme Hänen poikiaan ja tyttäriään.
Ja Hän ehdottomasti... Hänen koko juttunsa on se, -
että Hän haluaa viettää kanssamme aikaa.
Se on kaikkein arvokkain asia, joka meillä on.
Hän sanoi minulle kerran: "Myy minulle kaikkein kallisarvoisin asiasi."
Sanoin: "Herra, en tiedä, mitä tarkoitat."
"Haluatko taloni? Minun pitää kysyä Johnilta."
"Minulla ei ole muuta arvokasta kuin hevonen. Haluatko, että myyn sen?"
Hän sanoi: "En. Anna minulle arvokkain asiasi."
Sanoin, etten tiedä, mikä se on.
Hän sanoi: "Arvokkain asiasi on aika."
"Myy minulle aikasi ja osta kallisarvoinen helmi."
Sen seurauksena aloin viettää aikaa Herran kanssa -
vain rakastaen ja ylistäen Häntä.
Joskus Hänen läsnäolonsa vain laskeutui, -
ja Hän kertoi minulle sydämensä kaipuut.
Se oli tutustumista Häneen.
Aivan kuin rakastunut nuoripari juttelee tuntikausia.
John ja minä puhuimme tuntikausia puhelimessa.
Äiti ja isoäiti kysyvät: "Mistä te oikein puhutte?"
"Puhuitte kaksi tuntia."
Sanoin: "En tiedä. Minä vain rakastan häntä."
Haluamme käyttää aikaa tutustumiseen.
Sama juttu Jumalan kanssa.
Jumala on rakkaus. Hänelle on tärkeää suhde.
Hän haluaa, että luomme suhteen Hänen kanssaan -
tunne-elämän ja sydämen tasolla.
Olet opettanut tätä 25 vuotta. Olet nähnyt sen hedelmän.
Siinä tuolissa on istunut ihmisiä, -
joiden elämä muuttui, kun he likosivat luonanne Torontossa.
Mutta liotakseen Jumalan edessä ei tarvitse mennä mihinkään.
Kerropa, mitä varten ovat nuo vesikulho, sieni ja pyyhe?
Sinä pelotat minua.
Pyyhkeellä kuivaan käteni.
Ethän sinä... et. - En. Mutta näettekö?
Tältä te kaikki näytitte vähän aikaa sitten.
Näin teidät ruudusta, kun katsoin studioyleisöä.
Olette kovia. Olette kovapintaisia.
Teillä on loukkauksia ja kipua. Olette kiireisiä elämässänne.
Mutta katsotaan, mitä tapahtuu.
Haluamme rukoilla voitelua tämän veden ylle.
Haluamme laittaa herra Sienen sinne ja nähdä, -
mitä Jumalan läsnäolossa likoaminen tekee.
Herra, voitelemme tämän veden. Eikö niin, Sid? - Kyllä.
Laitetaan herra Sieni sinne. Katsotaan hetken kuluttua, miten hänellä menee-
ja onko hän edelleen yhtä kova.
Sanot, että on välttämätöntä -
raivata aikaa Jumalalle, jotta Hän parantaa särkyneen sydämen.
Uskovista suurin osa sanoo kuitenkin: "Jumala on jo huolehtinut siitä."
Eräs työntekijämme, tuottaja työssämme luki tekstejäsi.
Hän on harrastanut likoamista jo vuosikymmeniä.
Mutta sitten hän noudatti opetuksesi ohjeita.
Sinulla on 25 vuoden kokemus.
Olet opettanut tätä tuhansille.
Mies noudatti ohjeitasi. Se hämmästytti minua mutta myös häntä.
Hänen sydämensä parani. Hän kirjaimellisesti itki Herran edessä.
Miten se on mahdollista? Hän oli kypsä, Hengellä täytetty uskova.
Se on hämmästyttävää. Iskut ja kivut, joita koimme varttuessamme, -
ovat kuin kerroksia.
Niitä on yksinkertaisesti kertynyt kerros kerroksen päälle.
Kun hiljennämme itsemme...
Jumalamme tietää, millaisia iskuja ja kipuja olemme kokeneet.
Jos hiljennymme Hänen edessään, -
Hän voi näyttää sen meille, kuten sille työntekijällenne.
Se oli syvä sisäinen haava, joka vaikutti miehen koko elämään.
Miten tärkeää on, että saamme sisäiset haavamme parannetuksi, -
ennen kuin Jumalan Hengen seuraava suuri liikehdintä alkaa?
Uskon, että seuraava liikehdintä on pyhyyden liikehdintää.
Se ei perustu hyvään käytökseemme vaan sydämeemme.
Markuksen evankeliumissa sanotaan, että pahat asiat elämässä -
lähtevät ihmisen sydämestä. Kaikki riettaus ja pahuus -
lähtevät ihmisen sydämestä.
Jumala tahtoo avata alueet, jotka on lukittu, -
ja vapauttaa meidät.
Kun Hän vuodattaa Henkensä, kuten me odotamme, -
haluamme olla puhtaita.
Mutta mitä jos sydämessämme on vanhoja, syvälle haudattuja haavoja?
Sitä likoaminen tekee.
Se avaa meidät läheisyydelle. Se avaa meidät Jumalalle, -
niin että kuulemme Hänen äänensä, pienen, hiljaisen äänen.
Sitten Hän kysyy: "Sinulla on tämä haava sydämessäsi."
"Annatko minun parantaa sen?"
Sitten käsittelemme sen, mikä se sitten onkin.
Aivan kuten työntekijäsi. Jumala vapautti hänet -
siinä ajassa, kun hän likosi. Siinä ei mennyt kauan.
Jumalan läsnäolo on... Anteeksi, että keskeytän.
Minulla on sana sponsoriltamme.
Jumalalta.
Jumala sanoo, että ihmisten ranteet paranevat nyt.
Rannekanava paranee tässä hetkessä.
Kaikki tarpeet ranteen alueella. Nyt kuulen, että se leviää käsiin.
Kaikki, mitä tarvitset käsissä, niveltulehdukset sormissa, -
ota se vastaan tässä hetkessä.
Katkon jälkeen haluan tietää.
Olen katsellut herra Sientä.
Haluan tietää, mitä herra Sienelle on tapahtunut.
Katkon jälkeen Carol kertoo, kuinka hän ensimmäisiä kertoja näki -
pitkälle levinneen syövän paranevan likoamisessa.
Yliluonnollista-ohjelma jatkuu hetken kuluttua.
Maailmamme erottelee ihmisiä eri ryhmiin.
Meillä on putkinäkö.
Raamattu kertoo, kuinka Messias purki erottavan väliseinän -
juutalaisten ja kansojen väliltä ja loi uuden ihmisen, uuden ihmiskunnan.
Se on tuova kautta aikain suurimman liikkeen Jumalan luo.
Sid Roth on löytänyt Raamatun avaimen juutalaisten sydämiin.
Kun yksi uusi ihmiskunta avautuu ihmeille ja merkeille, -
maailma näkee Jumalan.
Nettisivuillamme on materiaalia, joka varustaa kertomaan, -
miten yksi uusi ihmiskunta tuo suuria väkijoukkoja Jumalan luo.
Tulet ymmärtämään Israelia ja seurakunnan juutalaisia juuria.
Näet, miten kaikki kansat tulevat siunatuiksi. Käy kotisivuillamme, -
niin opit, että yksi uusi ihminen on avain Jumalan siunauksiin.
YKSI UUSI IHMINEN
Sillä Hän itse on rauhamme.
Joka teki juutalaiset - Ja kansat yhdeksi.
Ja purki erottavan väliseinän.
Luodakseen itsessänsä - Itsessänsä
Luodakseen yhden uuden ihmisen - Yhden uuden ihmisen
Yhden uuden ihmisen
Yliluonnollista-ohjelma jatkuu.
Carol, aina pitää aloittaa jostain.
Ymmärsit likoamista.
Sitten aloit opettaa paranemisesta likoamisen aikana.
Kerropa siitä henkilöstä, jolla oli pitkälle levinnyt syöpä ja joka parani.
Pidin opetukseni. Sen jälkeen tapaan aina pyytää lattialle makaamaan -
tai ottamaan muuten mukavan asennon.
En tiennyt naisesta etukäteen.
Lapsenlapseni oli vastaanottanut hänet konferenssiin.
Nainen tuli työpajaani.
Sanoin: "Maatkaa lattialla varttitunti. Sen jälkeen kuulemme todistuksia."
Jos tarvitsette paranemista, tämä on se hetki."
Luin raamatunjakeita. He likosivat. - Jakeita paranemisesta.
Lopuksi kysyin, onko jollakulla todistus.
Hän huusi: "Minulla!" Hän oli tosi innoissaan.
Kysyin, mitä oli tapahtunut.
Hän sanoi: "Oli inhottavaa, kun käskit mennä lattialle makaamaan."
"Minulla oli neljännen asteen syöpä."
"Minulla oli vatsassani valtava kasvain."
"Oli tuskaa istua saati sitten maata."
Hän oli ajatellut: "Mitä tämä nainen meinaa? En pysty makaamaan."
Olin tainnut sanoa: "Jos todella haluat parantua, -
asetu lattialle makaamaan tai istu mukavasti tuolilla."
"Sinun pitää keskittyä Jeesukseen. Pidä katseesi kiinni Jeesuksessa."
Nainen sanoi: "Asetuin makuulle, ja kipu oli sietämätöntä."
"Sitä kesti noin 12 tai 15 minuuttia."
"Ja sitten yhtäkkiä kipu lähti."
"Minulla ei ollut kipuja."
Hän sanoi: "On vielä muutakin. Koettelin vatsaani kädellä."
"Kasvaimen kanssa oli kuin olisin ollut yhdeksännellä kuulla raskaana."
"Nyt vatsani on litteä."
Turha sanoa, että aloit sen jälkeen opettaa likoamisessa paranemista.
Luin siitä miehestä, joka kuuli saman lauseen yhä uudelleen.
Hän ei muuta kuullutkaan. - Kuukausien ajan. Hän oli näreissään.
Mitä se oli? - "Rakastan sinua, poikani."
Hän tuli sanomaan: "Olen lionnut. Olen tehnyt kaiken kuin opetat."
Kuulen vain: "Rakastan sinua, poikani."
"Onko Jumalalla niin suppea sanavarasto?"
Hän oli näreissään. Poissa tolaltaan.
Sanoin: "Mennäänpä lattialle makaamaan ja kysytään Herralta, -
mitä Hän yrittää saada sinut ymmärtämään."
Asetuimme yhdessä lattialle. Olimme kokouksessa.
Rukoilin hänen puolestaan, kun likosimme.
Puhu tälle miehelle. Anna hänen kuulla äänesi.
Yhtäkkiä näin, että suuret kyyneleet vierivät alas hänen kasvoillaan.
Kysyin: "Mitä Jumala sanoo sinulle?"
Hän sanoi: "Herra sanoi minulle: -
Sanon 'rakastan sinua, poikani' niin kauan, että se painuu sydämeesi."
Mies sanoi: "Se meni suoraan sydämeeni."
"Nyt minä tiedän, -
että Jumala todella rakastaa minua ja että olen Hänen poikansa."
Voimallista! Voimallinen muutos miehessä.
Mitä tapahtui herra Sienelle?
Hän on lionnut jo aika pitkään.
Katsotaanpa. Onpa hän pehmeä!
Suojaapa hienoa pöytääni herra Sienen vedeltä. - Minä yritän.
Katsotaanpa. Onko herra Sienen ilme muuttunut?
Näettekö, mitä tapahtuu? - Näytäpä sitä kameralle.
Näytä kameralle.
Näettekö? Hän on likomärkä voitelusta.
Ja hän näyttää tosi iloiselta, eikö näytäkin?
Kerroit, että kun ihmiset likoavat, he tarvitsevat vähemmän sielunhoitoa.
Se on totta.
Olimme jo sulkemassa sielunhoitovastaanottoamme, koska...
Oikeasti!
He kaatuivat voiman vaikutuksesta. He olivat muissa maailmoissa tunnin.
Näimme, että he nauroivat ja he itkivät.
Oli hetken hiljaista. Sitten he nauroivat taas.
Kysyimme, mitä tapahtui.
He vastasivat: "Jumala näytti meille tosi syviä sydämen haavoja -
ja paransi ne ja kertoi meille."
"Se tuntui hassulta, koska olimme pitäneet sitä isona juttuna, -
mutta se oli Jumalalle tosi helppoa."
Jumala paransi kaikenlaiset kivut yksi toisensa jälkeen yliluonnollisesti.
Kerropa lyhyesti Chloesta.
Tämä kaunis tyttö oli noin 25-vuotias. Hän tuli aviomiehensä kanssa.
Emme tunteneet häntä.
John ja minä opetimme anteeksiannosta ja katkerista juurista.
Isän rakkaus -konferenssissa.
Mies ei uskonut karismaattisuuteen, mutta hän oli kuullut konferenssista.
Hän tiesi, että Chloella oli tosi syviä isähaavoja, ja toi hänet sinne.
Vastentahtoisesti, mutta kumminkin. He istuivat takarivissä.
John pyysi ihmisiä eteen, jos jollain oli anteeksiannettavaa.
Hän luetteli asioita ja pyysi ihmisiä eteen.
Minun oli määrä jatkaa katkerista tuomioista.
John johdatti heidät rukoukseen.
Silloin kuulin kovaa vaikerrusta. Ihmettelin, mitä on tekeillä.
Ajattelin, että on parasta mennä katsomaan.
Tämä kaunis nuori tyttö itki itkemistään.
Menin hänen luokseen ja kysyin: "Kulta, mitä Jumala on tekemässä?"
Hän sanoi inhoavansa isää. Hän luetteli syitä.
Hän vähätteli minua aina.
Rukoilimme. Hän antoi isälle anteeksi.
Lopuksi hän kaatui voiman vaikutuksesta.
Olin hänen vieressään noin 15―20 minuuttia.
Hän muuttui tulikuumaksi.
Hän sanoi: "Olen tulikuuma. Mikä oikein on vialla?"
Sanoin: "Jumala parantaa sinua. Tarvitsetko fyysistä paranemista?"
Hän sanoi: "Jaa että tarvitsenko?"
"Mieheni kantaa minut yläkertaan. En pysty nousemaan portaita."
"Hivuttaudun alas istuallani. Minulla on lastenreuma."
"Minulla on joka päivä kymmenen kohtausta."
"Käytän vahvoja epilepsialääkkeitä."
"Minulla on laktoosi-intoleranssi. Minulla on kystiset munasarjat."
Tytöllä oli... tiedät kyllä.
Kuumotus vain jatkui ja jatkui. Lopulta se helpotti hieman.
Kysyin: "Pystytkö nousemaan? Voitko tehdä jotain, -
mitä et ennen pystynyt tekemään? Kokeillaan, onko Jumala parantanut."
Hän sanoi: "En pysty nousemaan portaita. Kokeillaan sitä."
Auditoriossa oli korkea lava.
Se oli teatterimainen rakennus. Lava oli hyvin korkealla.
Hän käveli. Sanoin: "Nousepa pari askelmaa."
Ennen kuin tajusinkaan, hän kipaisi portaat ylös.
Askelmia oli ainakin 10 tai 15.
Se oli ilmiömäistä. Mies sanoi salin takaosassa: -
"Tuo on minun vaimoni! Hän ei pysty tuohon. Hän ei fyysisesti pysty."
Aika on kortilla. Ojenna kätesi kohti tuota kameraa -
ja anna ihmisille, mitä olet lahjaksi saanut.
Jaa Jumalan kirkkautta.
Jeesus, minä kiitän Sinua läheisyyden voimasta.
Pyydän sinulle tänä päivänä, -
että saat voitelun -
tulla Hänen läsnäoloonsa, liota Hänen rakkaudessaan -
ja ottaa vastaan kaiken, mitä Hänellä on sinulle varattuna, -
jotta Hänen tulensa ja puhtautensa kirkkaus -
tulvii olemukseesi ja muuttaa sinut ikihyviksi.
Sinun rakkautesi on oleva niin kallisarvoinen, -
ja Hänen rakkautensa sinua kohtaan on oleva vielä rakkaampi, -
ihanampi ja todellisempi. Pyydän tätä Jeesuksen väkevässä nimessä.
Olkoon niin Jeshuan nimessä.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi näyttämällä rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Mies halvaantui epäonnistuneen leikkauksen takia.
Ajatus loppuelämästä pyörätuolissa masensi hänet vakavasti.
Sitten ilmestys muutti hänen elämänsä ja johti ihmeparanemiseen.
Hän kävelee nyt normaalisti, -
vaikka 25 lääkäriä, neurokirurgia ja neurologia eivät osaa selittää sitä.
Haluatko kuulla, mikä tuo ilmestys oli?
Lue miehen koko todistus ruudun osoitteesta.
Ensi viikolla: -
Hei! Olen Linda Markowitz.
Rukoiletko kielillä mutta ymmärrät vain vähän tai et lainkaan, -
mitä siinä tapahtuu? Se on todellakin rajaton resurssi.
Jumala kutsui sitä voimatyökaluksi.
Katso Sid Rothin seuraava Yliluonnollista-jakso, -
niin opit virittämään voimatyökalusi.
Lahjoituksesi auttaa lähettämään ohjelmaa Israelissa 28 kertaa viikossa-
ja jakamaan evankelioivaa kirjaa maailman juutalaisille.
Suomennos: Marianne Tenetz